Olatz Altuna Zumeta

Olatz Altuna Zumeta (Usurbil, Gipuzkoa, 1971ko uztailaren 31) gipuzkoar soziologo eta soziolinguista da. Euskararen egoera soziolinguistikoa ezagutzeko metodologien eta datuen azterketan aditua da.

 Bizialdia 
Soziologian eta Zientzia Politikoetan lizentziatua Euskal Herriko Unibertsitatean. Hizkuntza Plangintza graduondoko (HIZNET) irakaslea. Soziolinguistika Klusterrean dihardu euskara biziberritzeko ikerketa, garapen eta berrikuntza proiektuetan. Euskal Herriko Hizkuntzen Erabileraren Kale-Neurketaren koordinatzailea eta zuzendaria da 1997tik.
Altunaren iritziz, 30 urteko ibilbidea ikusita, erabilerak gora egin du, baina 2022an baino handiagoa zen 2006an; bestalde, erabilerak beheranzko joera zuen 2016an, eta hori 2022an eten izanari balioa eman behar zaiola. 30 urteko bilakaera horretan bi puntuko gorabeherak baino ez da agertzen. Oso marjina txikia da. Erabileraren aldagaia mugitzea ez da erraza; hizkuntza ohiturek, aldagai demografikoek eta beste hainbatek eragiten baitute. Hala ere, aldaketa handi bat emateko, Altunak uste du birpentsatu behar direla biziberritze prozesuan egiten diren egitasmoak, zerk izan duen arrakasta eta zerk ez.

Joxemi Zumalabe Fundazioan lan egiten zuela, Baltasar Garzón epaile espainiarrak kartzelara bidali zuen ezker abertzaleko beste 46 pertsonarekin batera Ekin kasua zela eta. Ekin kasuaren makroepaiketa, urte eta erdi iraun zuena, 2005eko azaroan hasi zen, eta 56 prozesatu ziren aulkian, ETAko kide izatearen akusaziopean edo banda armatuko zuzendaritzaren aginduak betetzeagatik. Kartzelan urte batzuk egon eta gero, azkenean 2009an, Espainiako Epaitegi Gorenak absolbitu zituen eta kalera atera ziren. Auzitegi Gorenak gogor kritikatu zuen Audientzia Nazionalak emandako epaia, ulertu baitzuen ezarritako zigorrak baimendutakoaren mugan jarri zirela, eta epaiak ez zuela halakorik justifikatu.

 Lanak 

 Liburua 
2001ean Euskalkia eta hezkuntza liburua argitaratu zuen Euskal Herri osoko hainbat aditurekin batera (Xole Aire, Olatz Altuna , Estibaliz Amorrortu, Xabier Amuriza, Ane Barruso, Begoña Bilbao Bilbao, Juan Martin Elexpuru, Gillermo Etxeberria, Gurutze Ezkurdia , Iñaki Gaminde, Juan Luis Goikoetxea, Xabier Isasi, Martta Laco, Julian Maia, Oihana Munduate, Fernando Olabarrieta, Karmele Perez , Alazne Petuya, eta Margarita Rekarte).

 Artikuluak 
Hainbat artikulu argitaratu ditu soziolinguistikaz, gehienak BAT aldizkarian baina Euskaltzaindiaren EUSKERA aldizkarian ere badira batzuk. Hauek dira horietako :artikulu batzuk:
IzenburuaEgileakAldizkariaUrteaGazteak euskararen eszenatokian: erabileraren auziaOlatz Altuna Zumeta, Jone Miren Hernandez GarciaBAT2021Euskaldunon dentsitateak zer-nolako eragina du euskararen kale-erabileran?Olatz Altuna ZumetaBAT2018â€œMintzajardunaren azken urteotako bilakaera. Aurrera begirako erronkakâ€. Mikel Zalbideren txostenari iruzkinakOlatz Altuna ZumetaBAT2016Euskararen ahozko kale-erabilera: erronkakMaialen Iñarra Arregi, Olatz Altuna ZumetaEUSKERA2016Hizkuntza-erabileraren neurketaren metodologiaOlatz Altuna Zumeta, Asier Basurto ArrutiBAT2012Hizkuntzen Kale-erabileraren VI. Neurketa, 2011. Emaitza nagusiakOlatz Altuna Zumeta, Xabier Isasi Balanzategi, Iñaki Iurrebaso Biteri, Iñaki Martinez de Luna Perez de Arriba, Rosa Ramos Alfaro, Belen Uranga ArakistainBAT2012Euskararen kale erabilera GasteizenOlatz Altuna ZumetaEUSKERA2011Euskararen ezagutza eta erabilera. Datuak zer diote?Olatz Altuna Zumeta, Itziar Elortza , Fermin Lazkano , Erramun Osa IbarlozaBAT2009Euskal Herriko kale erabileraren neurketa. Ikerketaren nondik norakoakOlatz Altuna ZumetaBAT2007Euskararen datu-basea -EDB 1.0- www.sortu.org/edbOlatz Altuna Zumeta, Iñaki Iurrebaso BiteriBAT2004Euskaini: euskarazko eskaintzaren adierazleaOlatz Altuna Zumeta, Pablo Suberbiola UnanueBAT2003Erabileraren IV kale neurketa. Emaitzen azterketaOlatz Altuna ZumetaBAT2002Erabileraren kale neurketa. Ibilbidea eta metodologiaOlatz Altuna ZumetaBAT2002Euskal Herri mailako erabileraren laugarren kale neurketa abianOlatz Altuna ZumetaBAT2000Euskararen kale erabilpena Euskal HerrianOlatz Altuna ZumetaBAT

 Erreferentziak 

 Ikus, gainera 

 Euskal Herriko Kale Erabileraren Neurketa
 Iñaki Larrañaga
 Sagrario Aleman
 Kike Amonarriz
 Joshua Fishman
 Rafael Ninyolesena
 Jose Maria Sanchez Carrion
 SIADECO
 SIADECOren lan soziolinguistikoak

 Kanpo estekak 

 Kafe Garaia 01 Olatz Altuna Zumeta(Noauatb-Youtube, 2021-06-23) NOAUA! aldizkariaren lehen zuzendaria izan zen.

Kategoria:Soziolinguistak
Kategoria:Euskal Herriko soziologoak
Kategoria:Euskararen sustatzaileak
Kategoria:Usurbildarrak